Päästäkää minut kulkemaan. Väistäkää.
Nouskaa.
Minua järkyttää silkka epäinhimillisyys, -
- jota yksi ainoa ihminen kykenee osoittamaan ei vain yhdelle, -
- vaan yli kymmenelle ihmiselle.
Siispä teidät tuomitaan ankarimpaan mahdolliseen rangaistukseen.
Kymmenen elinkautista vankeusrangaistusta, jotka suoritetaan peräkkäin.
Kaveri näyttää enemmän filmitähdeltä kuin murhaajalta.
Komeudellaanko hän uhrinsa tappoi?
Itse asiassa veitsellä. Ja viikatteellla.
Helvetti, käytti kuulemma jopa korkkiruuvia.
Teurasti ystäviään ja sukuaan kaikella, mitä käsiinsä sai.
Kunnes oma tyttöystävä näytti hänelle kaapin paikan.
Kuljetusporukka kuulemma tahtoo odottaa, että mediasirkus tuolla lakkaa.
Vilkaisen, onko siellä hiljentynyt.
Jätkän tyttöystävä!
EI KOVAÄÄNISTÄ PUHETTA, SYLKEMISTÄ, KIROILUA
- Hei, pitäisi päästä pytylle. - Ei käy.
- No mitä sitten teen? - Mieti sitä.
Onpa täällä hälinää.
- Onko portin edustalla tilaa? - Ei. Täällä ollaan vielä tovi.
Selvä pyy.
Jeesus!
Hyvä on, pidit lupauksesi. Kerrotko nyt, kuka olet?
- Mitä suunnittelit viikonlopulle? - En tiedä vielä.
Ei se minullekaan ole helppoa. Halloween siis. Tajuan kyllä.
Paljon ikäviä muistoja.
Mitä jos ajaisimme Rockhurst Collegelle?
Tutustutaan kampukseen. Siellä on loistava lääketieteellinen ohjelma.
- Puhutaan tästä toiste. - Olet sanonut tuota jo kuukausitolkulla.
Sinun on jo aika tehdä suuria päätöksiä tulevaisuutesi suhteen.
Tiedän, että olet saanut kestää paljon. Kaikki on muuttunut. Sinäkin.
College voisi olla hyvä paikka asioiden miettimiseen.
Äiti... En edes tiedä, tahdonko enää mennä collegeen.
En usko, että tarkoitat tuota.
- Miten voit? Tulin heti, kun kuulin siitä. - Siis kuulit mistä?
Joku tappoi Kieranin.
- Oikeustalolla. Siitä kohistaan uutisissa. - Tiedetäänkö tekijä?
Sitä he yrittävät selvittää. Vartijakin murhattiin.
Miten hän kuoli?
Hänen kurkkunsa viillettiin auki oikeustalon sellissä.
Se kuulosti aika kaamealta.
Hän pääsi vähällä.
Neljä kuukautta mennyt, ja saan jo esitilauksia kolmanteen uusintapainokseen.
Olette virallisesti menestyneitä ja olette virallisesti velkaa toisen kirjan.
Ehkä joku pani sen tilaukseen.
Kakkoskirja, Kieran Wilcoxin murha.
Ei käy. Fanit diggaavat Kierania tappajana, eivät uhrina.
Selvä. Joo. Olemmekin kehitelleet tässä todella hyviä ideoita...
Älä jauha. Ei teillä mitään ole. Stavo kertoi.
Sori. Kirjoituskammosi vie minulta järjen.
Kirjoituskammoni on oma helvettini. Se on yksityisasia.
Ei ole, kun yhtiöni voi kaatua.
- Sijoitin kaiken sopimukseemme. - Miksi sinä niin teit?
Olet yksi parhaista kirjoittajistani.
Noah, odotan innolla, mitä saat aikaan Anna Hobbsin legendasta.
Anna Hobbsin tarinasta?
Ei! Se on leirinuotiosepustus, joka tuskin perustuu tosiasioihin.
- Olen pahoillani. Ei käy. - Pilailetko? Minne sinä menet?
Äläs nyt. Anna kun selitän. Siinähän on loistavia tosiasioita.
Annan vanhemmat olivat tilanhoitajia Shallow Grove Islandilla 1930-luvulla.
He tekivät töitä varakkaille rommitrokaajille, Whittenin perheelle.
Halloweenyönä Annalta pimenee vintti, -
- hän riisuutuu täysin alastomaksi, tappaa vanhempansa -
- ja teurastaa Whittenit sänkyihinsä. - Teetkö jo taustatutkimusta?
En mene ensi vuonna collegeen. Tämä on kaikkeni.
Kuuntele. Tarinassa on seksiä ja verta, ja se perustuu tositapahtumiin.
Yhtiöni sivujen keskustelupalstalla kohistaan uusien todisteiden takia.
Lukijat odottavat tarinaa.
En tiedä. Miksi Anna Hobbs sekosi?
Ei se edes pelota, jos emme tunne hulluuden taustatekijöitä.
Teimme Jeremyn kanssa jo päätöksen.
Selvitämme totuuden Annan saarella. Minä maksan viulut.
Onneksi olkoon. Lähdemme ensimmäiselle matkallemme liikekumppaneina.
Lopettakaa. Ei! Yrittäkää vain päästä sisälle.
- Kommentoitko Kieran Wilcoxin murhaa? - Miltä isäsi murhaajan kuolema tuntuu?
- Nyt lopettakaa! Mikä teitä vaivaa? - Oletko sekaantunut murhiin?
Toivoitko Kieranin kuolemaa?
Peruspäivä Murhalassa.
- Rauhaa kestikin kahdeksan kuukautta. - Halloween on täällä muutenkin paha, -
- ja sitten Kieran meni murhauttamaan itsensä!
En välitä Kieranista elävänä tai kuolleena.
Se johtuu tästä. Lehdistöstä. Halloweenista.
Tahdon pois Lakewoodista.
No nyt kun mainitsit...
Jeremy raahaa meidät Shallow Grove Islandille tekemään tutkimusta, -
- joka on takuulla pelkkää ajanhaaskausta.
Tai innoitusta. Hän vuokraa kartanon ja maksaa kaikki kulut.
Lisäksi on matalasesonki, joten saamme koko saaren käyttöömme.
- Onko lähtijöitä? - Minä! Lähden tosi mielelläni.
Ainakin yksi tulee.
- Tuletteko Ginan kanssa? - Takuulla.
Tai siis kysyn häneltä koulun jälkeen, mutta olen tulossa.
- Täydellistä. - Kiitti.
Kysymys: mitä aiot tehdä tänä viikonloppuna?
Vastaus: työstän kanssasi yön kauhumaratonia.
Ouija: Origin of Evil saapui juuri. Pidetäänkö yksityisnäytös?
Takuulla. Tuli jotain uuttakin.
Noah ja Stavo nörttäilevät viikonloppuna saarella tutkimusten parissa.
He kutsuivat kaikki mukaan.
Ketkä kaikki?
Brooken, Emman, minut ja sinut, jos sinua kiinnostaa.
- Etsitäänkö joku hoitamaan vuoromme? - Kuulostaa hauskalta, mutta...
Olen Zenithin ainoa esimies viikonloppuna.
Minun täytyy hoitaa kauhumaratoni. Tarvitsen sen rahan.
- Voin etsiä jonkun tuuraamaan sinua. - Ei, minä jään tänne.
Katsellaan kökköjä kauhuleffoja, kuten suunnittelimme.
Mene vain.
Etenkin tämän Kieran-jutun jälkeen - -
- sinä ja ystäväsi tarvitsette varmaan lomaa.
- Oletko varma? - Olen.
Pidä hauskaa. Minun pitää palata töihin.
Tuoko on kartanomme?
Se on Whittenin kartano, -
- jossa Anna Hobbs teki kauheat murhansa.
Hetkinen. Kauheat murhat?
Siksi olemme täällä.
Eivätkö Noah ja Stavo kertoneet?
Ai että jaamme saaren murhatalon kanssa? Eivät.
Joka kaupungissa on sellainen. Lakewoodissa on kymmenen.
Tarkoitat 11.
Ja juuri siksi emme tahtoneet olla Lakewoodissa halloweenina.
Valmiina laskeutumaan.
Tervetuloa Murhasaarelle.
- Kiitos, Noah. - Ole hyvä.
Tiedoksesi vain, etten minäkään tahtonut tulla tänne.
Kymmenen murhataloa vähemmän kuin Lakewoodissa. Mikä voisi mennä pieleen?
Eikö tämän pitänyt olla kartano?
Tunnen kartanoni. Tämä on enemmän bungalow.
Vuokraaja sanoi sitä kartanoksi.
- Tämä on tosi siisti! - Haisee kosteilta lakanoilta.
- Ainakaan murhatalo ei ole naapurissa. - Totta.
- Asuuko täällä vielä joku? - Perillinen, Alex Whitten.
Korvessa, mikä on siistiä, muttei auta tutkimuksissamme.
Etsitään makuuhuone, Stavo.
Tuolla on yksi, yläkerrassa yksi. Päämakuuhuone on minun.
Yläkerrassa? Vai niin?
Pidetään hauskaa.
Et arvaa, mitä löysin vuokratalosta.
Sano, että Betamax-leffakokoelman.
Entä kristallieläinfiguurit?
- Yksi on... - Sano, että se on yksisarvinen!
Margot Kidder puukotettiin tällaisella Mustassa joulussa.
Eikä! Nyysitkö sen minulle?
Mitä tuo meteli on? Kuulostaa juhlilta.
En takuulla ole juhlissa. Hei, voinko soittaa myöhemmin takaisin?
Tietty. Minulla on sinua ikävä.
Ja minulla sinua. Moikka.
Mikä tuo on?
Hakemukseni New Yorkin yliopistoon. Se on ykkösvalintani.
Olet siis päätöksesi tehnyt.
Äitinihän on läheisriippuvainen narkkari. Kaipaan pientä lomaa.
Toivon mukaan NYU: ssa ollaan samaa mieltä.
Joku tuntematonko päättää, pääsetkö haluamaasi paikkaan?
Ei sovi minulle.
Vai ei se sovi sinulle?
Minä kun luulin, että koko suhteemme pohja on se, -
- että minä kerron, minne menet ja sinä menet sinne.
Onko tuo kutsu New Yorkiin?
Poista minut yhtälöstä. Vieläkö lähtisit New Yorkiin?
Et siis tahdo minua sinne. Selkisi.
En minä niin sanonut, Stavo.
Lakewoodista lähteminen oli loistoidea. Vetää vertoja Kieranin kuolemalle.
Toimittajille olisi pitänyt sanoa niin.
Miten jaksat sen Kieran-jutun kanssa?
Ihan hyvin. Minä vain...
- Onko pakko puhua Kieranista? - Mehän puhumme sinusta.
Niin, tiedän. En vain jaksa enää olla "Emma Duval, tappajan tyttöystävä".
"Emma Duval, tappajan tyttöystävä" ei ole täällä. Vain Emma.
TATUOINTEJA
- Ja haluaako Emma kahvia? - Taidan haluta tatuoinnin.
ANNA HOBBSIN NAAMIO HOBBSIN MURHA-ASE
- Voimmeko koskea siihen? - No tottahan toki.
Sehän on vain naamio, jota Anna Hobbs piti murharundillaan.
- Panimme sen lasin alle vain huvin vuoksi. - Kuulostaa sarkasmilta.
Mihinkään ei saa koskea. Tämä on historiaseura, ei lemmikkipuisto.
Mitä sanot? Uutta todistusaineistoa? Konstaapelin päiväkirja Annan ajoilta...
Konstaapelilla on eri teoria. Hänestä Whitteniä ei tapettu makuuhuoneessa.
- Missä sitten? - En ole varma.
Tämän mukaan vaikutti siltä, että ruumis oli viety makuuhuoneeseen - -
- murhan jälkeen.
Oli kuitenkin myrskyinen yö, -
- eikä talossa ollut jälkiä sadevedestä.
Ehkä Anna tappoi hänet eri osassa taloa ja siirsi häntä.
Jos hän tappoi perheensä tilanhoitajan mökissä, taloon olisi jäänyt vesijälkiä.
Kuulostaa bestselleriltä.
Mitä mieltä olet, Noah?
Kuulostaa perusmurharundilta sadeveden kanssa.
Anna Hobbs ei ole perusmurhaaja.
Tuoko on Anna Hobbs? Hänhän oli kaunis.
Ulkoisesti kyllä. Sisältä taas... Auts.
Hän sai tunnetusti hysteerisiä kohtauksia koulussa - -
- ja väkivaltaisia raivokohtauksia kotona.
Vilkaiskaapa hänen äitiään.
Lily yritti vuosikausia parantaa Annan hulluuden rakkaudellaan.
Ei tässä ole mitään.
Vain lievästi kiinnostavia rikosteknisiä huomioita, -
- ja nätti tyttö, josta päätettiin leipoa kummitusjuttu.
Kummitusjuttu, josta kirjoittaisit helvetinmoisen tarinan.
En kerro kummitustarinoita, vaan oikeita tarinoita.
No, minusta rikospaikat ovat jännittäviä.
Miten pääsemme murhataloon?
Omistajat ovat aina poissa. Puhukaa tilanhoitaja Billielle.
Mennään tapaamaan Billieä.
Eli siis...
En tahdo mitään liian isoa tai liian pientä.
Ei kukkia. Katso tuota.
Oli valintasi mikä hyvänsä, Maggie kilahtaa.
Se on totta.
Onko sinulla ehdotuksia neidille?
Enpä tiedä. Tuo kai ei ole ihan hirveä.
- Joo, delfiini. - Entä sitten tämä?
- Kallo ja luut ristissä. - Olenko siis 12-vuotias tai merirosvo?
No jos itselleni valitsisin...
Ottaisin varmaankin... Tuon.
- Carpe diem. Tartu hetkeen. - Se on aika hieno.
Joo, eiköhän tämä ollut tässä. Päätös jääköön toiselle päivälle.
- Lähdetäänkö? - Joo.
Hei! Minulla taitaa olla tässä jotain sinulle kuuluvaa.
Jep. Napsijaa ei leivonnaisilla napata.
- Kiitti. - Hienoa.
Olen Alex.
Olen Emma.
Teitkö päätöksiä tatuoinnin suhteen?
En oikeastaan vielä. Sehän on pysyvä.
- Mitä tapahtui hetkeen tarttumiselle? - Tämä hetki on vielä varhainen.
Hän voisi olla hauskempi kuin tatuointi.
Lue kyltti. Paikka on suljettu.
Tämä on loistoidea. Hienoa, että tulimme tänne.
Täällä on ihanaa.
Vähemmän tekstailua, enemmän aikaa kavereille.
Olet oikeassa. Anteeksi.
Gina ei ole vastannut soittoihini eikä tekstiviesteihini.
- Hän tekstaa aina takaisin. - Gina on hulluna sinuun.
Ja eikö hän tee elokuvateatterin kaikki työvuorot tänä viikonloppuna?
Hän on kiireinen.
Tai hänellä on hauskempaa ilman minua.
Olet niin kokematon suhteissa.
Usko pois, etäisyys lähentää.
Tai niin toivon. Kehotin Stavoa miettimään kahdesti muuttoa New Yorkiin.
Olen kokematon, mutta miksi niin sanoit?
En vastaa siitä, että hän muuttaa toiselle puolelle maata.
Hyvä kun vastaan itsestäni.
Ihan kuin hän olisi vahdittava lapsi.
Entäs sinä, Em?
Audrey sanoi, että tapasit keksivarkaan, joka tahtoo sinun tarttuvan hetkeensä.
Ei hän noin sanonut!
Tunnuit pitävän hänestä. Ja hän sinusta.
Tiedämme toistemme etunimet. Siinä kaikki.
Ei yhteen kertaan sukunimiä tarvita.
No se on kyllä totta.
Olisinkin nykyään mieluummin vain Emma kuin Emma Duval.
Duvalilla on aika lailla painolastia.
Olemme kokeneet paljon, -
- mutta varovaisuudella ja itsesabotaasilla on pieni ero.
Audrey, minusta suojamuuria ei rakenna Gina, vaan sinä.
Ja Em, minusta sinä voisit laskea suojiasi.
Keksivarkaista puheen ollen...
Ala mennä jo!
Mene!
Vannon, etten vaani sinua.
Eikä minulla ole leivonnaisiasi. Täkykaloja vain.
Pyydän napsijaa. Se on tavallaan rituaali.
Hauskaa. Asutko saarella?
- Matalasesongilla vain. Entä sinä? - Olen vain vierailulla.
Ystäväni tekevät tutkimustyötä, ja minä päätin lyöttäytyä mukaan.
- Tutkimustyötä? - Niin.
Jotain tytöstä, joka murhasi kaikki jossain kartanossa. En tiedä.
- Tiedätkö siitä jotain? - Ikävä kyllä. Se on minun taloni.
- Alex Whitten. - Jep, mutta sano vain Alexiksi.
Hieno homma.
No, menen tästä pyytämään viikon lounaani.
Onnea.
Grillaan huomenna veneellä. Voit tulla käymään, jos tahdot.
Joo. Tietty. Kuulostaa hauskalta.
Jos pelaamme korttimme oikein, Billie voi päästää luurankoja Whittenienkin kaapista.
Juuri niin. Tositarina tositarinan takana.
- Se olisi mahtavaa. - Tilanhoitajat eivät ole avuliaita, -
- vaan vanhoja ja kärttyisiä. Korkeintaan hän häätää meidät tontilta haravalla.
- Äijällä on varmaan huono kuulo. - Voinko auttaa?
Toivottavasti.
Etsimme Billieä, kartanon tilanhoitajaa.
Se olen minä.
Oliko odottamaton näky?
Odotin Perjantai 13. -elokuvan Hullu-Ralphia. Eli oli tosiaan.
Oletteko Anna Hobbsin tarinan perässä? Sori vain. Emme tee murhatalokierroksia.
Entäs muutama kysymys?
Käyhän se. Anna tulla.
Miksi hän teki sen?
Miksi nainen tekee mitään?
Koska hän tahtoo.
No sehän mahtavaa. Miksi hän tahtoi tappaa oman perheensä?
Tai herra Whittenin? Oikea ihminen ei kilahda ilman oikeaa syytä.
Minulla on hommia, mutta voin ehkä kertoa teille pojille loput myöhemmin tänään.
Sepä sattui. Meillä on tänään pienet juhlat rannalla talomme takana.
Tule ihmeessä käymään. Lampkin Lane 45.
- Niin teen. - Kuulostaa suunnitelmalta.
Brooke saa raivarin.
Niin saa.
Onko Stavo täällä?
Tuolla hän on nuotion luona.
Siistiä. Kiitti.
- Miten pyyhkii? - Hyvin.
Jätkältä voi lähteä henki.
- Millaista on olla Whittenillä töissä? - Se on aika siisti homma. Tosi rento.
Alex vain tulee ja menee. En aina edes tiedä, onko hän paikalla.
Nyt hän kyllä on. Emma syö huomenna lounasta hänen kanssaan.
Eikä sitä peruta, koska hän on kunnon saalis.
Vaikea saalis. Eristäytyvä, hankala saada otetta.
Oletko saanut hänestä otetta?
Sanotaan, että olen maistanut hänen napsijaansa.
Mutta se oli silloin. Hän on hyvä tyyppi.
Jonka esivanhemmat psykoottinen muija murhasi.
Ei ole todisteita, että hän kärsi psykoosista.
Tarina on ehkä kirjoitettu uudestaan liian monesti.
Riippuu kirjoittajasta.
No, virallisen saarilegendan mukaan Anna Hobbs oli täysi sekoboltsi.
Siinä määrin, että kasteli opettajansa kerosiinilla ja yritti polttaa hänet.
Sanotaan, että hän jopa yritti hukuttaa Whittenin lapsen kaivoon.
Ihmiset oikeasti uskoivat, että hänen hulluutensa takana oli puhdas pahuus.
Ja kaikki tuli päätepisteeseensä eräänä halloweenyönä...
Anna Hobbsin äiti tiesi, että tyttö tarvitsi psykologista apua, -
- mutta hänen niukka palkkansa ei kattanut kuluja.
Huhun mukaan hän makasi Reginald Whittenin kanssa - -
- saadakseen tämän viemään Annan mantereelle psykiatriseen laitokseen.
Siis maksamaan viulut.
Heistä kumpikaan ei tiennyt, että Anna tiesi suunnitelmasta, -
- ja se sai hänet sekoamaan lopullisesti.
Hän odotti, kunnes hänen perheensä nukahti, -
- riisui kaikki vaatteensa...
Ja mitä onkaan mielenvikainen murhaaja ilman todella karmaisevaa naamiota?
Hän ryhtyi toimeen - -
- varmistaakseen, ettei kukaan koskaan piilottaisi häntä mihinkään laitokseen.
Hän aloitti äidistään.
Sitten hän hoiteli veljensä.
Ja keskellä yötä hän suuntasi tyynesti kohti Whittenin kartanoa.
Reginald Whitten ei tiennyt, mikä häneen iski.
Teoistaan järkyttyneenä -
- Anna näki vain yhden pakotien.
Ja se oli virallinen saarilegenda Murhasaaren perimätiedon mukaan.
Et tunnu uskovan siihen.
- Minusta hän oli väärinymmärretty. - Aivan.
Anna Hobbsin traagisesta todellisuudesta on vääristelty täysin keksitty legenda.
Paljonko sitä on vääristelty?
Jospa konstaapeli oli oikeassa ja Whittenin ruumista oli siirretty?
Väitätkö siis, että Anna ei tehnyt murhia?
Siinä tapauksessa jokin toinen syy ajoi hänet itsemurhaan.
Taisit murtaa selkäni.
- Mitä helvettiä, Jeremy? - Niinpä!
Jujutsutunnit todella kannattivat.
Noin ei tehdä useasta murhariehasta selvinneille!
Yritin vain auttaa kaverianne Noah'a.
Legenda tuntuisi todellisemmalta, ja hän pääsisi kirjoituskammostaan.
Keksi jotain parempaa, koska kaikista tuo oli hanurista!
Pässi!
Jos vielä tahdotte kierrokselle kartanoon, voin ehkä päästää teidät sisään huomenna.
Alex on ilmeisesti lounasaikaan muualla.
- Sehän olisi mahtavaa. - Siistiä. Saatatko minut kotiin?
Toki.
Kiitos kutsusta. Minulla oli hauskaa.
- Mukava kuulla. - Niin, se oli mahtavaa.
Näen kai sinut sitten huomenna kierroksella.
Niin kai sitten. Tai...
- Anteeksi. En voi tehdä näin. - Selvä. Sori.
- Pitäisi kai palata. - Se blondiko se on?
- Ei siinä mitään. Tajuan kyllä. - Lähden tästä takaisin.
- Joo. - Hyvää yötä.
Samoin.
Hauskaa halloweenia, Anna.
- Kiitos. - Joo.
Tunnustuksen aika. En ole ennen syönyt napsijaa.
- Mitäs pidit? - Se oli tosi hyvää.
Jos tahdot, voin opettaa sinua kalastamaan.
Ei ole oman lounaan pyydystämisen voittanutta.
- Kuka opetti sinua? - Isä.
- Kalastimme usein, kun olin pieni. - Minulla on sama juttu pianon kanssa.
Isä opetti minut soittamaan.
Istuimme yhdessä tuntikausia soittamassa pianoa.
Soitat varmaan upeasti.
Oikeastaan lopetin.
Hän lähti, eikä se sitten enää -
- no, tiedäthän.
Menetin vanhempani lentokoneonnettomuudessa. Olin 15.
Otan osaa.
Sen jälkeen kaikki muuttui.
- Tunnut selvinneen siitä hyvin. - Riippuu siitä, keneltä kysyy.
Kun on nuori ja sellaisesta perheestä, joutuu valokeilaan.
Ja se valokeila todella sokaisi minut.
En nähnyt enää, kuka olin.
Olin eksyksissä, ja kaikki tuijottivat.
- Mikä muuttui? - Hyväksyin sen.
Olin eksyksissä, joten eksyin lisää.
Matkustelin. Opettelin purjehtimaan kaukana julkisuudesta.
Se todella auttoi selvittämään, kuka olin ja -
- kuka tahdoin olla.
- Mitä? - Ei mitään.
Tuossa vain on paljon järkeä.
NYU-HAKEMUS
Sinähän haiset krapulaiselle.
- Mitä tämä on? - Anteeksipyyntö.
"Marcian hierontatalo".
Ei se kylpylä ole, mutta varasin sinulle ajan.
Jos otat sen.
- Anteeksipyynnön vai hieronnan? - Kumman vain.
Otan sen harkintaan.
Kutsuin Billien vain ärsyttääkseni sinua.
Kerro jotain uutta.
Se oli typerää ja lapsellista.
Toinen virhe.
Joskus tuntuu, ettet tahdo olla kanssani, ja -
- ja se sattuu.
Stavo, ei se ole totta.
Tahdon olla kanssasi.
Ihme, ettei Jeremyä näy. Hän ei ole vastannut viesteihinikään.
- Eikö häntä näkynyt aamulla? - Ei. Hän katosi eilisen pilansa jälkeen.
Halloweenkoristeita, niinhän?
Sanokaa nyt joku, että nämä ovat koristeita.
Yleensä pidän makaabereista jutuista, mutta tämä on jo liian synkkää.
Tuliko Anna Hobbs muka takaisin ja vei Billien sielun?
Noah, tämä taitaa olla oikeaa verta.
Soitan poliisille.
Ehkä pila. Joka vuosi kersat yllyttävät toisiaan lavastamaan Annan paluun.
Yksi niistä pässeistä varasti eilen Annan naamion ja sakset.
- Sid on varmasti erittäin ärsyyntynyt. - Niin. Täytyy soittaa hänelle.
- Mistä tunnette Sidin? - Tapasimme hänet eilen. Jeremyn kanssa.
Jolla muuten on Anna Hobbsin naamio ja sakset.
- Missä Jeremy nyt on? - En tiedä.
- Häntä ei ole nähty eilisen jälkeen. - Onko hänellä sukunimeä?
Jeremy Blair.
Tehkää varulta etsintäkuulutus Billie Fieldsistä ja Jeremy Blairista.
Näyttää tulevan myrsky. Luukut kiinni.
Älkää lähtekö saarelta. Kysyttävää tulee varmasti.
Tästä tulee raju. Ei ole saarimyrskyn voittanutta.
Niin voimakas ja arvaamaton.
Kuulostaa hauskalta.
Hienoa, että pidät siitä. Olet nyt kuin saariston tyttö.
- Soittelen sinulle. - Joo. Kuulostaa hyvältä.
Onko ketään kotona?
- Haloo? - Terve, Emma. Oliko ikävä?
- Olet kuollut. - Joku kyllä on.
Sytytä kuistivalo.
Et koskaan pääse minulta pakoon.
Lampkin Lane 45. Selvä.
- Eivätkö Lakewoodin nuoret ole siellä? - Ovat.
Selvä, suuntaan nyt sinne. Loppu.
Poliisi! Näyttäydy!
Kiitos. Siellä sanotaan yhä, että seriffi on matkalla.
Meidän on päästävä saarelta heti.
Ei kai -
- Kieranin tappaja voi olla täällä?
Jospa Kieranin tappaja kostaa nyt lopuille Lakewood-kuusikon jäsenille?
Miksi tappaa Billie?
Billien pihalla oli veriset sakset. Selvä viittaus Anna Hobbsin legendaan.
Kuin tappaja yhdistäisi kaksi legendaa uudeksi murharundiksi.
Sanokaa hulluksi, mutta tämä on jo Freddy vs. Jason -meininkiä.
Kuka tuntemamme henkilö yhdistäisi kaksi tuottoisaa legendaa?
Jeremy-meininkiä tämä on.
Miten pitkälle hän menisi hypettääkseen seuraavaa julkaisuaan?
En voi uskoa, että tämä tapahtuu taas.
- Mitä tuo oli? - Se tuli ulkoa.
Auttakaa!
Gina?
- Hän on kuollut. - Kuka?
Kyllä se tästä. Olet ihan kunnossa.
- Gina, mitä sinä täällä? - Tulin yllättämään Audreyn.
Seuraava kysymys: miksi kuistilla on pää?
Se on seriffin.
Miksi seriffin pää on kuistilla?
Hän tuli auttamaan. Saarella on tappaja.
- Mitä? - Mikä on suunnitelma?
- Tarvitaan suunnitelma. - Miten pääsit tänne?
- Laivalla, mutta se lähti jo. - Selvä.
Olemme saarella ansassa, kunnes aamulautta saapuu.
Ei. Emme ole.
Tarvitsemme apuasi.
Kiitos kovasti, kun teet tämän.
Siitä tulee rajua.
Toivottavasti selviämme myrskystä.
En voi uskoa, että joku teki niin Billielle.
- Siellä oli irtopää, Audrey. - Tiedän.
- Irtopää! - Tiedän.
Kaikki järjestyy. Hei. Katso minua. Alexilla on vene.
Pääsemme mantereelle. Kyllä se siitä. Tule tänne.
Tulkaa jo!
Gina, Audrey! Tulkaa tänne!
- Mitä helvettiä? - Missä veneesi on?
Varastiko joku sen?
Emme taida päästä saarelta, vai mitä?
En ole tottunut vieraisiin, mutta olkaa kuin kotonanne.
Käynnistän generaattorin.
- En voi uskoa, että olemme täällä. - Whittenin murhakartanossa.
- Whittenin missä? - Etkö tiennyt?
Tässä talossa Anna Hobbs teki viimeisen murhansa.
Täällä hän tappoi Reginald Whittenin sänkyynsä, kun tämä nukkui.
Lopetetaanko hetkeksi murhapuheet?
Tarinassa on epäilyttäviä yksityiskohtia.
- Tämä se on kartano. - Täällä on puhelin!
- Onko kenelläkään kenttää? - Ei. Torneista on kai virta poikki.
- Tämäkään ei toimi. - En pidä tästä. Yhteydet ovat poikki.
- Ettekö mieti, missä Jeremy on? - Häntä ei kaivata.
Pidät oikeasti häntä tappajana.
Kaikki viittaa siihen. Hän se toi meidät kaikki saarelle.
Hän ilmestyi saksien kanssa, sakset ilmestyivät Billien talolle,
Billie kuoli, Jeremy katosi.
Et tosiaan pidä hänestä.
No teki Jeremy sitten tämän tai ei,
Teki sen kuka tahansa, sama tyyppi saattoi tappaa Kieranin.
Oikeustalolla.
Kun Kieran oli poliisin hallussa.
Tuskinpa siis muutama lukko ovessa estää häntä pääsemästä tänne.
Valmistaudutaan.
Soitetaan poliisille.
Eikö puhelimia tosiaan saa toimimaan?
Siitä en tiedä, mutta Alex, autossasi oli LA-radiopuhelin.
- Se on ollut kaksi vuotta rikki. - Voin ehkä korjata sen.
- Tulen mukaan. - Kiva.
Eikö kaikkien pitäisi pysyä sisällä?
Eikö se vaikuta kaikkein loogisimmalta ratkaisulta?
Olemme maalitauluja. Tämä on klassinen kauhukäsite.
Eikä yksikään pelastunut!
Pärjäämme kyllä. Älä huolehdi.
Tarvitsen ruuvimeisselin, sivuleikkurit ja teippiä.
Keittiö on toinen ovi vasemmalta. Katso alimmasta laatikosta.
Kukas Kieran sitten on?
- Se on pitkä tarina. - Tämähän on synkkä ja myrskyinen yö.
Meillä on enemmän yhteistä kuin tiedätkään.
Kaikki alkoi Brandon Jamesista. Hänellä oli pakkomielle äidistäni.
Minulla oli aika petetty olo ja olin varautunut uusien ihmisten suhteen.
Olet todellinen selviytyjä, ja se on uskomatonta.
Tässä tilanteessa - -
- olisin itse jossain käpertyneenä palloksi.
Yritin päästä viikonlopuksi pois niistä kuvioista, ja tässä ollaan.
Sinutkin vedin mukaan.
Näin on kamala sanoa, mutta olen helpottunut, kun kerroit minulle tästä.
Vaikutatte ystäviesi kanssa liian rauhallisilta tilanteeseen nähden.
Olemme tosiaan selvinneet paljosta.
Tiedän.
Oletko kunnossa?
Tässä voi olla kestämistä.
Niin. En ole koskaan ennen ollut murhatilanteessa, -
- mutta teillä on tilanne hallussa.
Ja -
- selviämme tästä.
Ei olisi pitänyt tulla sillä lautalla.
Näin jälkikäteen ajateltuna elokuvamaratoni oli paljon parempi ajatus.
No sanopa muuta.
Esimerkiksi tuota olisi voinut olla paljon enemmän.
Odotas hetkinen.
Olit siis aamulla lautalla?
Eli -
- vaeltelit vain koko päivän saarella?
- Niin, se oli uuvuttavaa. - Niin.
Mistä sait selville, missä olemme?
- Mitä tarkoitat? - Olemme täällä vähän syrjässä.
- Tekstasitko Noah'lle? - Oletko tosissasi?
- Mitä? En minä sano, että... - Mitä sitten?
Sitäkö, että voin olla tässä osallisena?
- Ei. En... - Eihän tätä usko todeksi.
- Yritin tehdä jotain mukavaa... - Olen pahoillani.
Olen viime vuoden jälkeen ollut liipaisinherkkä.
Oletan heti, että tapahtuu jotain kauheaa.
Sanon tämän, koska pidän sinusta paljon.
Herkkä liipaisimesi tuntuu tavalta pitää minut kaukana.
Se ei minulle sovi.
- Kai te edes pussailitte? - Pää kiinni.
Huonommankin voisit saada.
Mitä nyt? Oletko huolissasi Stavosta?
Olen.
En tiedä. Meillä on aina sama riita.
Se alkaa oikeasti tuntua hyödyttömältä ja typerältä.
Ehkä sinun pitäisi sanoa tuo, kun hän palaa.
Hei! Emma! Päästä minut sisään!
Päästä sisään!
Jeremy ei näytä tyytyväiseltä.
Jätetään hänet sinne.
Jos hän on tappaja, se on yksi juttu. Jos ei...
Eikö pitäisi edes yrittää ilmoittaa Stavolle ja Noah'lle?
- Emmeköhän selviä tästä itse. - Mistä tuo ilmestyi?
En pidä aseista, mutta isoukkini oli trokaaja.
Ammummeko hänet?
Emme, mutta jos ystävänne on tappaja, eikö tilannetta ole hyvä hallita?
- Ei hän ystävämme ole. - Sitä suuremmalla syyllä käytämme asetta.
Mitä mieltä olet?
Jeesus, aloin jo...
Olet varmaankin Alex Whitten. Sinulla on upea koti.
Pyytäkää häntä laskemaan ase.
- Missä olet ollut? - Mitä helvettiä? En ole vihollinen!
Missä olet ollut koko päivän?
Sammuin kokon jälkeen rannalle.
Heräsin iltapäivällä ja menin uimaan päästäkseni kännin tunteesta.
Lähdin vaihtamaan vaatteita, kun näin psykon -
Anna Hobbs -naamiossa jättämässä ihmispäätä kuistille.
Tulit takaisin talolle. Miksi lähdit?
Se kahjo näki minut. Hänellä oli sakset. Minulla ei ollut mitään, joten pakenin.
Juoksin, kunnes eksyin. Sitten kaikki pimeni.
Menin seriffiasemalle. Kaikkialla oli tyhjää. Etsin aivan ketä hyvänsä.
Näin täällä valot ja ajattelin: "Luojan kiitos."
- Olettekin minua vastaan. - Asia on näin.
Olet ainoa, jonka tiedämme omistavan naamion ja sakset.
Toit meidät tänne. Sinä tässä olet ollut...
No niin! Emme tiedä, kuka tappaja on, joten ei syytellä ketään.
Annetaan Jeremylle kuivia vaatteita ja rauhoitutaan.
Tule.
Jos tahdot, voit ottaa kaapista pyyhkeitä ja vaatteita.
- Mitä teet? - Tämä on oikea päätös.
Mitä helvettiä! Ei tämä ole hauskaa!
Jos Jeremy on tappaja, olemme näin paremmassa turvassa.
Jos ei ole, olemme vainoharhaisia mänttejä.
Siinä tapauksessa teemme palveluksen.
Hänellä on tuolla turvallisempaa kuin meillä täällä. Eikö?
Hei, laita siihen tuplateipit.
Tämä täytyy saada jo käyntiin, Foster!
Minähän yritän! En ole Marconi!
Hän keksi radion!
Nyt rauhoitut. Sekoilusi vain pahentaa tilannetta.
Siis pahemmaksi kuin olen sen jo saanut? Olemme täällä kirjoituskammoni takia.
On syytäni, että tulimme Murhasaarelle ja löysimme murhia.
Olen yllyttävä tapahtuma!
Olen Marion Crane, joka varastaa 40 tonnia ja pakenee!
Kaikki kuolevat takiani!
Vai sinusta kaikki johtuukin.
- Oletteko nähneet Ginaa? - Emme lähtönne jälkeen.
- Etsin hänet. - Tulen mukaasi.
Pärjään kyllä.
- Upeaa! Missä välissä teit tämän? - Näyttää tosi hyvältä.
Tämä on talon kallein viinipullo.
- Älä tuhlaa sitä tällaiseen iltaan. - Hetki on täydellinen.
Sitä paitsi se on jo auki.
Se tuo mieleen buddhalaisen vertauskuvan, josta pidän.
- Buddhalainen vertauskuva? - No niinpä.
Pidän siitä kuitenkin. Se kertoo miehestä, joka juoksee henkensä edestä.
Julma, verenhimoinen tiikeri jahtaa häntä.
Hän juoksee jyrkänteelle, mutta kompastuu ja putoaa reunalta.
Hän ehtii tarttua köynnökseen.
Hän näyttää päässeen pakoon.
Kunnes hän katsoo alas - -
- ja näkee verenhimoisen tiikeriperheen, joka odottaa hänen putoavan.
Ja sitten kaksi söpöä hiirulaista alkaa nakertaa köynnöstä.
Sillä hetkellä hän pohtii kohtaloaan ja varmaa kuolemaansa.
Ja silloin hän näkee villimansikoita, jotka kasvavat jyrkänteen kalliosta.
Mitä hän siis tekee?
En tiedä. Kerro.
Hän syö mansikan, eikä mikään ole koskaan maistunut makeammalta.
"Tartu hetkeen". Tajuan, miksi pidät tarinasta.
ET KOSKAAN
Hei...
- Mitä nämä ovat? - Avasitko puhelimeni?
Et halunnut tulla, sitten yllätit minut.
- Ja nyt olet varjostanut minua! - Enhän ole.
Olit saarella ja kuvasit meitä. Valehtelit minulle.
- Miten sellaisen voi selittää? - Tulin eilen yllättämään sinut!
Peräännyin, kun näin sinun ja Emman puhuvan niin läheisesti.
- En tiennyt, mitä tekisin. - En vain tajua. Miksi?
Tiedät, että edellinen tyttöystäväni petti minua.
Minä en petä sinua.
Olet usein Emman kanssa. Kerroit, että olit ihastunut häneen.
- En ole enää. - Miksi sitten valitset aina hänet?
Enhän!
Tämä kuulostaa niin pikkumaiselta, mutta lähdet aina, kun hän kutsuu.
Vaikka meillä olisi suunnitelmia.
Tänäkin viikonloppuna valitsit hänet.
Audrey, tule katsomaan tätä.
- Juuri nytkö? - Niin, nyt heti! Tule tänne!
Odota.
Mitä?
Onko tuo verta?
Hän sanoi puhelimessa, etten koskaan pääse häntä pakoon.
Onhan Jeremy lukkojen takana?
Tämän takia sinulla on kirjoituskammo.
- Mitä selität? - Syytät itseäsi.
Koska hyödyt kuolleiden ystäviesi tarinoista.
Koska he kuolivat ja sinä elät.
Arvaa mitä? Ei sinua kirjoituskammo estä, vaan selviytyjän syyllisyys.
Eikö sinua häiritse, että tienaamme murhilla?
Ei! Ei oikeastaan.
No niin! Upeaa!
Sitten vain käännämme sen yhdeksään hätätaajuudelle, ja...
Haloo? Mayday! Kuuletteko?
- Rannikkovartioston kapteeni Sloan. - Voi luoja, se toimii!
Vastaa hänelle!
Olemme Shallow Grove Islandilla. Saarella on tappaja!
Ainakin kolme kuollutta, myös seriffi.
Olemme kaikki ansassa Whittenin kartanolla. 10-4.
Eihän tämä ole kepponen? Se on rikos.
Ei! Tämä on todellista. Olemme oikeasti vaarassa.
- Toivon tosiaan, että Jeremy on täällä. - Katsotaan.
Olisiko hän päässyt tuosta?
Kyllä kai.
Ehkä hän jätti viestin ja häipyi.
- Tai on yhä talossa. - Joku sorkkii generaattoria.
- Jeremy, kuka vain... Gina täytyy löytää. - En päästä sinua yksin!
Tutkimme talon uudestaan. Jos Jeremy on täällä, löydämme hänet.
Haloo? Oletteko te siellä? Avatkaa ovi!
- Luojan kiitos. - Saimme yhteyden rannikkovartiostoon.
He lähettävät veneen ja poliiseja, mutta siinä kestää pari tuntia.
- Mikseivät valot pala? - Generaattori sammui.
Yritän saada sen käyntiin. Pysykää täällä ja pitäkää ovi lukossa.
Oletko kunnossa?
- Kuka sinä olet? - Kuka itse olet?
Pysy kaukana!
Oletteko kaikki seonneet?
Talo on täynnä kahjoja, jotka kohtelevat minua kuin tappajaa.
Tai yrittävät tappaa minut. En enää tiedä.
Älä tule lähemmäs, tai käytän tätä!
Mitä ajattelit? Sytyttää takan?
Loppuukohan tämä sade ikinä?
He saapuvat kyllä pian.
Teit oikein, kun autoit Noah'a.
Olet liian mukava.
- Mikä sinua vaivaa? - Minä tässä vaivaan.
Anteeksi, että olin sellainen mäntti.
Tein sinustakin mäntin. Anteeksi.
Tässä kohdassa suudellaan.
- Brooke, Stavo! - Anteeksi.
Etsimme kaikkialta. Ginasta ja Jeremystä ei näy jälkeäkään.
Eikö tämä ole päämakuuhuone?
Tuosta Reginald Whittenin ruumis löydettiin.
Päiväkirjan mukaan ruumista oli siirretty, mutta miksi?
Ja miksi sadevesi puuttui?
Voisimmeko keskittyä murhiin, jotka tapahtuvat tällä vuosisadalla?
Whittenien perhealbumi! Tämä on takuulla kiinnostava.
Tai...
Tai herra Whitten vain valokuvasi mielellään.
Vähäpukeisia vieraita naisia.
Joihin ei kuulunut vain rouva Hobbs, väitetty rakastajatar, vaan myös Anna.
Saisinko sitä kynttilää?
En nyt tahdo innostua liikaa, -
- mutta tässä taitaa olla ihka oikea salaovi.
Tässä täytyy olla piilotettu vipu, tai... Se on kai...
Eikö? No mutta olen nähnyt näitä ennen.
Se on luultavasti jokin tietty kirja, jota täytyy...
Tai ehkä lattiassa on jotain, jota täytyy...
Pyhä kummituskartano, Batman.
Tuonne täytyy mennä, eikö?
Luulin, että kaikki oli ohi. Että se loppui Kieraniin.
Että voisin jatkaa eteenpäin.
Ehkä voitkin.
- Murha seurasi minua tänne. En voi paeta. - Ehkä minä voisin auttaa sinua.
Tunnen joitakin makeita paikkoja. Voimme vain lähteä.
Olisimme matkakumppaneita.
Ei ehtoja.
Se voisi olla hauskaa.
- Siis lähdemmekö tuosta vain? - Niin, miksei?
Se kyllä kuulostaa todella mahtavalta.
- Kuuletko tuon? - Mitä se on?
En tiedä. Ehkä se on Jeremy, tai kuka tätä tekeekään.
- Lukitse ovi. - Selvä.
Tämä on kamala ajatus. Tämä on silkkaa Edgar Allan Poeta.
Ettekö te tajua? Tämä on Anna Hobbsin tarinan puuttuva osa.
- Se selittää, miten ruumista siirrettiin. - Jos tämä on tapa, mikä on syy?
Tämä kai rakennettiin kieltolain aikaan.
Mutta miksi romminkuljetustunneli johtaisi makuuhuoneeseen? Paitsi...
Hetki. Jos Whitten painosti rouva Hobbsia, niin ehkä kun Anna...
Voi taivas.
- Kaikki alkaa käydä järkeen. - Selitätkö meillekin?
Jos olen oikeassa, kyse on tunnelin päästä.
- Olin oikeassa. - Mistä?
Missä olemme?
Tämä on Billien mökki, tilanhoitajan mökki.
Täällä Anna Hobbs -murhat tapahtuivat halloweenyönä.
Anna Hobbs ei vain tehnyt niitä.
Reginald Whittenillä oli selvästi vaeltava katse tai pahempaa.
Kysymys kuuluukin: mitä hän teki salaisella käytävällä, -
- joka johtaa päämakuuhuoneesta tilanhoitajan mökkiin?
Entä jos hän käytti sitä tavatakseen salassa Annan äitiä Lilyä, -
- joka ei uskonut voivansa kieltäytyä?
Oletetaanpa, että hänen katseensa kääntyi nuoreen Annaan, -
- jota hän oli kuvannut tämän varttuessa villiksi ja kapinalliseksi.
Ehkä hän ajatteli: "Tuon minä tahdon", ja saapui eräänä yönä Annan luokse.
Se oli rouva Hobbsille viimeinen pisara, -
- ja hän puuttui asiaan.
Lopettakaa!
Whitten ei ollut tottunut kieltäytymiseen. Hänellä napsahti.
Ehkä hän tarttui lähimpään aseeseen, rouva Hobbsin omiin puutarhasaksiin...
Hän surmasi Annan äidin.
Ja Annan pikkuveljen.
Ehkä koska poika näki kaiken.
Ja ehkä hän sitten kääntyi Annan puoleen tehdäkseen tälle tahtonsa mukaan.
Mutta kauhuissaan ja raivoissaan Anna torjui hänet ja kukisti hirviön.
Mutta Annan perhe oli poissa ja saari oli Whittenien.
Tarina ei kääntyisi hänen edukseen. Hänen piti päästä pois.
Hän meni laiturille, mutta siellä ei ollut venettä.
Hän oli perheensä veren peitossa ja yritti pestä sen pois.
Hän menehtyi haavoihinsa, ja siinä tilassa hänet löydettiin.
Ja Whittenin ruumiin siirsi...
Rouva Whitten.
Hän tahtoi säästää sukunsa häpeältä, joten hän keksi Anna-tarinan.
- Saitko kaiken tuon irti salakäytävästä? - Se on uskottavampaa, -
- kuin että tyttö sekoaa, tappaa kaikki ja nirhaa itsensä.
- Sen myönnän. - Tämä on vain hypoteesi.
En usko legendaan, ja tämä versio on parempi.
Miten tuo auttaa tämän tilanteen kanssa?
Paikka on erityinen. Joku johdatti meidät tänne tehdäkseen tämän meille.
Joku Jeremyn kaltainen.
Tai ei Jeremy.
Voi luoja.
- Hän ei kai sitten ole tappaja. - Kuka se sitten on?
Hetkinen. Näettekö tuon?
Sori, kamu.
Tuo on Alexin paku. Kuka tuo mies on?
Billielle, rakkauden tapaista
Alex.
Se taitaa olla Alex Whitten.
Kuka sitten on Emman kanssa?
Emma, Alex täällä!
Oletko kunnossa? Kuulin huutoa.
- Hän oli täällä. Hän kävi kimppuuni. - Jeremykö?
En tiedä. Hänellä oli naamio. Varoitetaan...
Odota. Varmistan, että reitti on vapaa.
"AW"?
Kunpa et olisi tehnyt tuota.
Kuka olet?
Mies, jonka kanssa sinun kuuluu olla.
Etkö huomaa sitä? Tunnet sen myös. Tiedän, että tunnet.
Tein kaiken sinun vuoksesi.
Et ole Alex Whitten. Tuo on Alex Whitten.
En usko, että olisit vilkaissut Tom Martinia kahdesti.
Toisaalta pidit minusta ennen kuin luulit minua Alex Whitteniksi.
Koska olemme samanlaisia.
Ymmärrän, mitä saat nyt kestää.
- Niinkö? - Niin.
Vanhempani eivät kuolleet lentoturmassa. Heidät murhattiin.
Olin vasta lapsi, mutta näin sen.
Olin ruumiiden kanssa kolme päivää, ennen kuin minut löydettiin.
- Tuo on kamalaa. Todella kamalaa. - Olen selviytyjä, kuten sinäkin.
Selvisit murhista, poikaystävästä, joka tahtoi tappaa sinut, -
- isästä, joka hylkäsi sinut. Kaikki vainoavat sinua, kuten minuakin.
Lehdistö...
Se ihastui juttuun nelivuotiaasta lukkojen takana vanhempiensa ruumiiden kanssa.
Kun näin sinut uutisissa, saatoin tuntea sen...
Tunsin, miten valokeila poltti sinua.
Ja tiesin, että minun piti tehdä jotain suurta sinun vuoksesi.
- Mitä teit? - Menin Jeremyn nettisivulle.
Nostatin innostusta Anna Hobbsin legendaa kohtaan.
Johdatit meidät tänne.
Tiesit, että tahdot olla Alex Whitten.
Niin!
Lavastin murhat ja soiton, jotta voisin olla sankarisi.
Pelastajasi.
Niinkö? Tapoitko kaikki ne ihmiset minun vuokseni?
Vain ne, jotka tulivat väliimme tai voisivat tunnistaa minut.
Mutta ne ihmiset eivät ole tärkeitä.
Kun myrsky hälvenee, lähdetään täältä. Sinä ja minä.
Voin opettaa sinua olemaan joku muu.
Etkö sinä sitä tahdokin? Olla joku muu?
Voimmeko todella tehdä niin?
Osaan kadota, Emma. Olen hyvä siinä.
Kaikki aina varovat seurassani, mutta sinä et.
Luulen, että olen etsinyt jotakuta sinun kaltaistasi.
Vastaatko siis myöntävästi?
Syödään mansikat.
Se on lukossa.
Jos Alex lukitsi meidät tänne, hän tietää saman kuin me.
Täytyy palata.
Entä ystäväni?
He ovat kunnossa. Huolehdin heistä.
Kuten huolehdit Kieranista?
Minun täytyy olla rehellinen. En tappanut Kierania.
En tiedä, kuka sen teki.
Olisin kuitenkin tehnyt sen, jos sitä tahtoisit.
Entä Brooke ja Audrey ja Noah?
Miten huolehdit heistä?
Panin heidät lukkojen taakse, etteivät he tulisi tiellemme.
Hyvä.
Ei! Emma, tule tänne!
Esiin, esiin -
- missä sitten oletkin!
Missä Emma on?
Tuo ei ollut kovin reilua.
Miksi teet näin, Emma?
Olisit kiitollinen! Meillä oli kaikki suunniteltuna.
Mitäs nyt? Jos sinä et saa minua, ei kukaan muukaan?
Niin!
Eikö tuo ole vähän kliseistä?
En tarvitse sankaria!
Olen Emma Duval! En tarvitse sinua!
Tajuan, miksi epäilit minun pettävän.
Usko pois, karma veti minua siitä hyvästä lättyyn.
On vain niin...
Yritä ymmärtää, että Emma on osa elämääni.
Yksi tärkeimmistä. Häntä ei voi korvata.
Meidän juttumme on erilainen.
Niiden ei tarvitse kilpailla.
Anteeksi, että otin sinuun etäisyyttä. En tahdo enää tehdä niin.
Etkö siis tahdokaan erota? Luulin, että tämä oli menossa siihen.
Kerroinko ikinä siitä, kun sieppasin ja sidoin Noah'n?
Sanotaan vain, että olen minäkin virheitä tehnyt.
Tule tänne.
Olen pahoillani.
Olen miettinyt paljon New Yorkia, ja minä vain...
- En tahdo kuulla sitä. - Etkö?
Tulet kanssani New Yorkiin.
En osaa kuvitella sitä ilman sinua.
- Olet niin epätoivoinen. - Suu kiinni.
Haluan olla sinun kanssasi, missä sitten oletkin.
KUOLINSYYNTUTKIJA
Tässä sitä taas ollaan.
Jälkipuinnissa.
Pärjäiletkö?
Joo.
Pärjäilen.
Keksin parannuskeinon selviytyjän syyllisyyteeni.
Koska uhrit eivät voi kertoa omia tarinoitaan, -
- vastuullani on varmistaa, että ne kuullaan.
Anna Hobbs ei selviytynyt koettelemuksestaan, -
- mutta hän eli niin kauan, että ehti voittaa pahiksen.
Se tekee hänestä tavallaan viimeisen tytön.
Se tarina ansaitsee tulla kuulluksi.
Mutta miten voi jatkaa elämäänsä, kun on ollut viimeinen tyttö - -
- ja nähnyt kaiken sen kauhun?
Ehkä itsensä löytäminen on hyvä alku.
LAKEWOODIN YLIOPISTO HAKIJA
Minulla on tunne, että tarina ei ole ohi ja että toinen jatko-osa on jo tekeillä.
Yksi asiahan on auki.
Jos Tom eli Alex ei murhannut Kierania oikeustalolla, kuka sen sitten teki?
Joku, jota Kieran satutti?
Vai...
TERVETULOA LAKEWOODIIN MOTELLIN TOIMISTO
...joku, joka tahtoo ottaa hänen paikkansa?
Tervetuloa Lakewoodiin, herra James.
Suomennos: Tanja Kajanterä